[{"text_idx": "#000000", "text": "Grw\u0302p cerddorol sy\u2019n cynnig dolen gyswllt bwysig yn y cyfnod clo yn gobeithio am boblogrwydd cyfryngau cymdeithasol"}, {"text_idx": "#000002", "text": "Mae grw\u0302p cerddorol sydd wedi bod yn achubiaeth i bobl ag anableddau dysgu yng Ngwynedd yn y cyfnod clo wedi lansio fideo newydd gyda chymorth se\u0302r o fyd cerddoriaeth."}, {"text_idx": "#000004", "text": "Cynhyrchwyd y fideo trwy ddefnyddio sain a fideo gydag aelodau\u2019n creu cerddoriaeth byrfyfyr ac fe\u2019i recordiwyd gan aelodau\u2019r teulu neu weithwyr cymorth ar ffonau a thabledi."}, {"text_idx": "#000006", "text": "Nid yw\u2019r pandemig Coronafeirws wedi atal y grw\u0302p rhag creu cerddoriaeth er gwaetha\u2019r ffaith nad ydynt yn gallu cyfarfod ar gyfer eu sesiynau bob pythefnos yng Nghaernarfon, Pwllheli a Harlech."}, {"text_idx": "#000007", "text": "Dan arweiniad CGWM a chan weithio mewn partneriaeth a\u0302 Thi\u0302m Anableddau Dysgu Cyngor Gwynedd, maent wedi creu fideo o aelodau yn perfformio \u2018Hen Wlad Fy Nhadau\u2019 yn ogystal a\u0302 darn unigryw gan aelodau\u2019r grw\u0302p eu hunain a fydd gobeithio yn profi\u2019n boblogaidd ar y cyfryngau cymdeithasol."}, {"text_idx": "#000008", "text": "Mae\u2019r prosiect, sy\u2019n cael ei ariannu gan grant tair blynedd Spirit of 2012, cronfa etifeddiaeth gemau Olympaidd Llundain 2012, yn rhoi cyfle i bobl anabl a phobl nad ydynt yn anabl ddod at ei gilydd i greu cerddoriaeth gyda\u2019r nod o wella iechyd meddwl a lles."}, {"text_idx": "#000010", "text": "Meddai \u201cRwy\u2019n hoffi rapio ac rwyf wedi bod yn ysgrifennu fy sdwff fy hun ers amser maith. Roedd fy ngweithiwr cymdeithasol yn chwilio am brosiect cerddoriaeth y gallwn gymryd rhan ynddo a dyna sut y gwnes i ymuno efo Canfod y Ga\u0302n."}, {"text_idx": "#000011", "text": "\u201cRwy\u2019n gwirfoddoli mewn caffi yng nghanolfan hamdden Caernarfon ar ddydd Llun, neu mi oeddwn i\u2019n gwneud hynny nes daeth y feirws. Felly, mi wnes i ddechrau mynd i Canfod y Ga\u0302n ar o\u0302l fy shifft yn y caffi. Rwyf wrth fy modd yn gweithio efo pobl eraill ac rwy\u2019n hoffi popeth am y grw\u0302p."}, {"text_idx": "#000012", "text": "\u201cRwyf wedi cyfarfod efo ffrind yno sy\u2019n gwirfoddoli ac rydym yn mynd i weithio efo\u2019n gilydd ar rai raps ac rydym yn bwriadu recordio rhai o fy ngeiriau. Mae hynny\u2019n gyffrous iawn."}, {"text_idx": "#000014", "text": "Ychwanegodd: \u201cMi wnes i fwynhau cymryd rhan mewn creu\u2019r fideo rydym wedi\u2019i wneud. Ysgrifennais eiriau oedd yn so\u0302n am yr amseroedd caled a sut rydyn ni a ffrindiau a theulu yn ymdopi efo\u2019r pandemig. \u201c"}, {"text_idx": "#000016", "text": "Meddai: \u201cRydw i fel arfer yn mynd bob yn ail nos Fawrth ac yn ei hoffi\u2019n fawr. Rwy\u2019n berson cymdeithasol iawn ac rwy\u2019n cael cyfarfod efo ffrindiau o Harlech a\u2019r ardal. Mae bob amser yn hwyl ac rwy\u2019n dysgu sgiliau canu newydd."}, {"text_idx": "#000017", "text": "\u201cYn aml mae ganddyn nhw offerynnau newydd i roi cynnig arnyn nhw ond mae\u2019n well gen i ganu er fy mod i\u2019n gallu chwarae tambwri\u0311n a chlychau gwynt a phethau fel yna. Dechreuais fynd pan oeddwn i\u2019n 18 oed a dim ond 20 oed ydw i rw\u0302an. Dwi\u2019n hoffi\u2019r canu rydyn ni\u2019n ei wneud oherwydd fy mod i\u2019n cael canu\u2019r math o bethau rydw i\u2019n eu hoffi."}, {"text_idx": "#000018", "text": "Ychwanegodd: \u201cMae\u2019r feirws wedi bod yn erchyll ac wedi atal sesiynau Canfod y Ga\u0302n. Fel teulu rydyn ni\u2019n dilyn y canllawiau ac yn gobeithio am y gorau, dyna\u2019r cyfan fedrwch chi ei wneud."}, {"text_idx": "#000020", "text": "Yn o\u0302l rheolwr y prosiect, Mared Gwyn-Jones, y nod yw galluogi pob aelod o\u2019r grw\u0302p i ddod ynghyd gyda thiwtoriaid cerdd proffesiynol a gwirfoddolwyr i greu cerddoriaeth mewn ysbryd o gydraddoldeb."}, {"text_idx": "#000021", "text": "Meddai: \u201cMae Spirit of 2012 yn dyfarnu grantiau ar gyfer gweithgareddau celfyddydol, chwaraeon a gwirfoddoli cynhwysol mewn cymunedau sy\u2019n dod a\u0302 phobl at ei gilydd i wella eu lles sef yr union beth mae Canfod y Ga\u0311n yn ei wneud."}, {"text_idx": "#000022", "text": "\u201cMae\u2019r pandemig Coronafeirws wedi atal ein grwpiau bob pythefnos ym mhob un o\u2019r tri lleoliad ac mae\u2019n rhaid i ni dderbyn bod hynny\u2019n debygol o barhau am gryn amser."}, {"text_idx": "#000023", "text": "\u201cFodd bynnag, rydym wedi gweithio gyda\u2019n gilydd i ddatblygu dulliau amgen o weithio. Roedd methu a\u0302 chyfarfod a chydweithio wyneb yn wyneb yn ergyd enfawr i lawer o\u2019n haelodau yn ogystal a\u0302\u2019r tiwtoriaid cerdd llawrydd a fu\u2019n gweithio ar y prosiect."}, {"text_idx": "#000024", "text": "\u201cErs gorfod atal cyfarfodydd grw\u0302p rydym wedi bod yn cadw mewn cysylltiad a\u0302 llawer o\u2019n haelodau trwy alwadau ffo\u0302n rheolaidd a recordiadau fideo o hoff ganeuon."}, {"text_idx": "#000027", "text": "\u201cDechreuodd y syniad wedi ni dderbyn dau glip o aelod o\u2019r grw\u0302p Lly\u0302r Griffith, o Lanllyfni, yn chwarae\u2019r anthem genedlaethol ar allweddellau ac yna alaw arbennig ein grw\u0302p, y mae\u2019r gerddoriaeth a\u2019r geiriau wedi\u2019u cyfansoddi gan aelodau yn gweithio gyda\u2019i gilydd.\u201d"}, {"text_idx": "#000028", "text": "\u201cCafodd Edwin Humphreys ei ysbrydoli i ddechrau rhywbeth wnaeth droi\u2019n gaseg eira gerddorol. Trwy ddefnyddio clipiau Lly\u0302r, a chlipiau gan diwtoriaid, aelodau a gwirfoddolwyr eraill, creodd drac o\u2019r ga\u0302n arbennig hon."}, {"text_idx": "#000029", "text": "\u201cMae wedi creu trac cwbl wych ac ysbrydoledig yn ei stiwdio recordio ei hun gyda\u2019r clipiau y mae aelodau\u2019r grw\u0302p wedi\u2019u hanfon ato ac mae Gwydion Davies wedi creu fideo ardderchog i fynd gyda\u2019r trac."}, {"text_idx": "#000031", "text": "Bu Edwin, o Bwllheli, yn gweithio fel cerddor sesiwn am nifer o flynyddoedd cyn ailhyfforddi i fod yn nyrs seiciatrig."}, {"text_idx": "#000032", "text": "Meddai: \u201cMi wnaeth aelodau recordio pytiau ar eu ffonau ac rydw i wedi rhoi\u2019r darnau unigol hynny at ei gilydd mewn un recordiad. O gofio bod yn rhaid i aelodau recordio eu hunain ar ffonau symudol neu dabledi maen nhw wedi gwneud yn dda iawn."}, {"text_idx": "#000033", "text": "\u201cRwy\u2019n falch iawn gyda\u2019r hyn rydyn ni wedi\u2019i gyflawni efo\u2019n gilydd a gobeithio y gall y ddau grw\u0302p arall wneud rhywbeth tebyg rw\u0302an. Rwy\u2019n edrych ymlaen yn arw at weithio efo nhw.\u201d"}, {"text_idx": "#000034", "text": "Dywed ei gyd-diwtor Gwenan Gibbard, o Bwllheli, sy\u2019n delynores nodedig, bod ymwneud a\u0302\u2019r cynllun wedi bod yn y \u201cbleser pur\u201d."}, {"text_idx": "#000036", "text": "\u201cCyn y Nadolig mi wnaethon ni gynnal ychydig o berfformiadau cyhoeddus a oedd yn arbennig. Mi wnaethon ni berfformio cerddoriaeth fel grw\u0302p a chael ambell berfformiad unigol hefyd.\u201d"}, {"text_idx": "#000037", "text": "\u201cAr y fideo mae yna gymysgedd eclectig o offerynnau. Chwaraeodd sawl aelod o\u2019r grw\u0302p gita\u0302r, mae yna hefyd sielydd, ffliwtydd, drymwyr a chwaraewr glockenspiel a llawer o leisiau gwahanol gan gynnwys Matthew Murray sy\u2019n gwneud ei rapiau ei hun.\u201d"}, {"text_idx": "#000038", "text": "Dywedodd cyfarwyddwr CGWM, Meinir Llwyd Roberts: \u201cMae wedi bod yn hyfryd gweld Canfod y Ga\u0302n yn datblygu yn ystod y 18 mis ers i ni dderbyn cefnogaeth gan Spirit of 2012 ac rydym yn falch iawn ein bod wedi gallu cadw cysylltiad a\u0302\u2019n haelodau a sicrhau bod cerddoriaeth yn parhau i fod yn rhan o\u2019u bywydau yn ystod y cyfnod clo."}, {"text_idx": "#000039", "text": "\u201cRydym yn credu bod gan bawb ga\u0302n i\u2019w chanu a bod pawb yn haeddu\u2019r cyfle i ddarganfod a rhannu eu ca\u0302n.\u201d"}, {"text_idx": "#000040", "text": "Dolen i\u2019r fideo : "}, {"text_idx": "#000041", "text": "Gwefan Canfod y Ga\u0302n: "}, {"text_idx": "#000045", "text": "Rydym ni\u2019n darparu cyfleoedd gwerthfawr i fyfyrwyr cerddoriaeth yn ein canolfannau yng Nghaernarfon, Dinbych a Rhuthun a drwy ein prosiectau cymunedol drwy Gymru."}, {"text_idx": "#000047", "text": "Mae Canfod y Ga\u0302n yn gweithio mewn partneriaeth gyda Thi\u0308m Anableddau Dysgu Cyngor Gwynedd er mwyn darparu a chefnogi cyfleoedd i wella iechyd meddwl a llesiant eu cleientiaid drwy gerddoriaeth."}, {"text_idx": "#000048", "text": "Gwerthuswr allanol i brosiect Canfod y Ga\u0302n. Bydd y cwmni yn cydweithio\u2019n agos gyda\u2019r aelodau, y gwirfoddolwyr a\u2019r cerddorion."}]